ועדת העבודה, הרווחה והבריאות, כנסת 18, פרוטוקול מספר 267, 2010-04-26 13:30

חיים כץ: צהריים טובים, יום ב' בשבוע, י"ב באייר, 26 באפריל 2010.

חיים כץ: אני מתכבד לפתוח את ישיבת ועדת העבודה הרווחה והבריאות בנושא:

חיים כץ: הצעת חוק קליטת חיילים משוחררים (תיקון מס' 11) (הרחבת זכאות לקבלת מענק), התש"ע-2010, של חבר הכנסת היו"ר חיים כץ: כץ, כהכנה לקריאה שנייה ושלישית.

ג'ודי וסרמן: מונחים כאן בפני הועדה 2 נוסחים.

ג'ודי וסרמן: הנושא שנשאר פתוח זה המנגנון, מי יקבע את הקשר הסיבתי בין הפציעה ובעצם היכן אירעה הפציעה.

ג'ודי וסרמן: האם הפציעה אירעה במהלך אימון או פעילות מבצעית, או פציעה שקרתה בנסיבות אחרות.

ג'ודי וסרמן: החוק הרי קובע זכאות לחייל ששוחרר מחמת פציעה שאירעה במהלך אימון או פעילות מבצעית והוא יקבל את מלוא המענק.

משה (מוץ) מטלון: לאו דווקא, יכול להיות שקפץ לו שמן מהחביתה, והוא טבח בצבא וזאת פציעה לכל דבר.

חיים כץ: לא לצורך העניין הזה.

חיים כץ: לכל הנכויות שלו והכל כן, לא לגבי המענק הזה.

ג'ודי וסרמן: מדובר על מענק שחרור.

חיים כץ: לא, שום נכויות, רק לגבי מענק השיחרור, שום דבר אחר לא מדברים.

חיים כץ: קפץ לו חביתה לעין, זה לא מספיק לקבל את המענק, הוא יקבל במתכונת הרגילה.

ג'ודי וסרמן: היום המענק מחושב לפי חודשים בפועל שהחייל היה בצבא.

ג'ודי וסרמן: הצעת החוק באה לקבוע כי חייל ששרת כלוחם או תומך לחימה ושוחרר מחמת פציעה שאירעה במהלך האימון או הפעילות המבצעית, יקבל את המענק כאילו ששירת את מלוא התשלום, ולא רק את החודשים שהוא ששירת בפועל.

ג'ודי וסרמן: השאלה שנשארה מי יקבע שהפציעה היתה במהלך אימון או פעילות מבצעית.

ג'ודי וסרמן: באנו בדברים עם הצבא, משרד הביטחון בשבועות האחרונים, והעלנו הצעה שקצין התגמולים הוא זה שיקבע.

ג'ודי וסרמן: הצבא מציע שמי שיקבע זה יהיה ראש אכ"א, כאשר מנגנון הערעור הוא יהיה לראש המטה הכללי, וזה מנגנון שקבוע היום כבר בחוק קליטת חיילים משוחררים בסעיף 19א לגבי שלילת הטבות.

ג'ודי וסרמן: זה מופיע בנוסח 2 שמונח בפני הוועדה.

חיים כץ: אנחנו מקריאים את נוסח 2.

זיו מגור: תיקון סעיף 10 – 1.

זיו מגור: בחוק קליטת חיילים משוחררים, התשנ"ד-1994, (להלן – החוק העיקרי), בסעיף 10, האמור בו יסומן (א) ואחריו יבוא – "(ב) על אף האמור בסעיף קטן (א), קבע ראש אגף כוח האדם בצבא הגנה לישראל בסעיף זה ראש אגף כוח אדם, כי חייל ששירת כלוחם או תומך לחיה, שוחרר מחמת פציעה שאירעה במהלך אימון או פעילות מבצעית, יראו אותו, לעניין סעיף קטן (א), כמי שהשלים את מלוא תקופת השירות הסדיר".

זיו מגור: "(ג) על החלטת ראש אגף כוח אדם כאמור בסעיף קטן (ב), ניתן לערער בפני ראש המטה הכללי בצבא הגנה לישראל".

זיו מגור: תחילה ותחולה 2.

זיו מגור: תחילתו של חוק זה ב-1 בחודש שלאחר 90 ימים מיום פרסומו (להלן יום התחילה), והוא יחול על חייל משוחרר שסיים את שירותו ביום התחילה ואילך.

חיה אדלר: חסר לי פרק שרות שאליו הוא התייחס, זאת אומרת, יש כל מיני קבוצות גיוס של משכי שרות שונים שמראש לא כל חייל מתגייס לשלוש שנים.

חיה אדלר: לצורך העניין, שהדיפרנסציה תיגע גם בזה.

אורלי לוי אבקסיס: את מתכוונת לחיילי הסדר?

חיה אדלר: או הסדר, או שהוא עלה בגיל מאוחר והוא התגייס לפרק זמן יותר קצר, שיהיה שיקול דעת.

חיים כץ: הוא יקבל את השרות - - -

ג'ודי וסרמן: מלוא תקופת השרות.

חיים כץ: מלוא תקופת השרות שהוא היה אמור להתגייס, שרות הסדיר.

חיים כץ: מלוא תקופת השרות הסדיר שהוא היה משרת לולא היה נפצע.

חיה אדלר: דיברתי על הלוחמות.

חיים כץ: מלוא שרות החובה.

חיה אדלר: באותו עניין גם החיילות הלוחמות.

חיה אדלר: אם המלה מחמת הפציעה מבהירה שהקשר ישיר בין הפציעה לשחרור אז זה חשוב.

חיים כץ: עורכי הדין ינסחו את העניין.

משה (מוץ) מטלון: מה זה פעילות מבצעית?

חיים כץ: מלחמת לבנון השנייה זה פעילות מבצעית.

חיים כץ: שמירת קו זה פעילות מבצעית.

חיים כץ: מארבים זה פעילות מבצעית.

חיים כץ: אמון זה פעילות מבצעית.

משה (מוץ) מטלון: אני תומך תמיכה מלאה ברעיון ובחוק, פשוט מכיר גם את הלאקונות, כמה יותר רחב, יותר מסובך, ויותר דברים ייכנסו ויגיעו לשולחנו של מי שהיה אמון על הערעורים.

משה (מוץ) מטלון: לכן אני מבקש לשאול כמה שאלות, אני חושב שגם הפעילות המבצעית צריך להיכנס להגדרות.

משה (מוץ) מטלון: למשל, לפני יותר משבע שנים, היתה פעילות מבצעית סיירת גולני, כולם חזרו בשלום, בדרכם ברכב איסוף שלהם קרתה תאונה, נשאר בחור משותק בכל פלג גופו.

משה (מוץ) מטלון: פשוט אני מביא דוגמאות - טייס אפ-16 הנחית את מטוסו נחיתת אונס, הציל את המטוס, סיכן את חייו, רכב האיסוף שהוא נסע בו, טרנזיט שאסף אותו לבסיס התהפך והוא נותר משותק - פעילות מבצעית לא פעילות מבצעית, אני פשוט רוצה להבין את ההגדרה פה.

חיים כץ: הדוגמה שלך מאוד לא טובה, ואגיד לך למה.

חיים כץ: עד שהוא מגיע להיות טייס אפ-16 הוא כבר גמר את שרות החובה.

חיים כץ: אנחנו מדברים רק על שרות החובה, אז הדוגמה בקונסטלציה הזאת היא לא טובה.

חיים כץ: אותו קורס טיס הוא לא בפעילות מבצעית, הוא בבית הספר.

חיים כץ: כשהייתי ילד צעיר הייתי בצבא, אני לא זוכר מתי זה היה, עם קיטבג, בלי קיטבג, מתחילים, הולכים הלאה, משפרים, יותר קל לשפר אחר כך מאשר להתחיל עכשיו.

משה (מוץ) מטלון: אני תומך ואני חושב שהוא חוק חשוב, על זה אני בכלל בלי שום הסתייגות.

משה (מוץ) מטלון: העליתי סוגיה כדי לצמצם את העניין.

חיים כץ: אין מושלמות.

חיים כץ: אם נפתור את כל הבעיות מההתחלה מה נעשה?

חיים כץ: תשאיר כמה בעיות לאחר כך.

חיה אדלר: גם המש"קית ת"ש שנוסעת עם החייל למוצב להביא ....

חיים כץ: יש לנו הזדמנות גדולה מאחר והוא אמר שהוא תומך, אנחנו נעבור להצבעה, כפי שהצעת החוק הוקראה.

יעקב ברקאי: אני מבקש לא להצעת החוק, לדברי ההסבר.

יעקב ברקאי: שבהם תהיה אמירה - - -

ג'ודי וסרמן: אין דברי הסבר.

חיים כץ: אין דברי הסבר בקריאה שנייה שלישית - אין כאלה דברים.

חיים כץ: זה בטרומית וראשונה אתה יכול לדבר.

חיים כץ: אפילו האוצר לא יכול לתקן את דברי ההסבר בקריאה שנייה ושלישית.

יעקב ברקאי: אני רוצה לומר לפרוטוקול, זה מאוד חשוב לנו.

יעקב ברקאי: דברי ההסבר כרגע כמו שהם מובאים בהצעת החוק הם פאסיביים לתפיסתי.

יעקב ברקאי: היינו רוצים שהם יהיו אקטיביים, ושבסוף שלהם יהיה רשום שההצעה באה מתוך רצון להביע הוקרה לשרות הקרבי ולסיבת הפציעה.

חיים כץ: תודה רבה.

חיים כץ: מה שאתה אומר עכשיו זה לא רציני.

אורלי לוי אבקסיס: מגיע להם קרדיט.

שי פרבר: הנוסח דהיום שהוגש, כמובן אנחנו מברכים עליו כי הוא מיטיב עם חיילים, אין בזה מחלוקת פה, נראה לי כל הסובבים סביב השולחן הזה מסכימים סביב הנקודה העיקרית והמרכזית הזאת.

חיים כץ: רק מקווים שלא נצטרך להשתמש בחוק.

שי פרבר: כמובן, אני מסכים עם דברי אדוני היושב ראש.

שי פרבר: יחד עם זאת, גם הנוסח דהיום יש בו מספר חורים.

שי פרבר: למשל, ניתן פה דוגמה אחת.

שי פרבר: מדובר בחייל ששוחרר מחמת פציעה.

שי פרבר: מה קורה לגבי חייל שחלילה וחס נפטר בעקבות פעילות מבצעית?

קריאה: מה זה רלבנטי - - -

חיים כץ: אתה הקשבת מה אמרתי לחבר הכנסת משה מוץ מטלון.

חיים כץ: אנחנו לא מתקנים את הכל, זה החוק.

חיים כץ: לפעמים חוק נוגע בסעיף אחד קטן ומסביב יש ספקטרום רחב של נושאים.

חיים כץ: אתה בא אלינו ואומר, יש לי מקום לעוד הצעת חוק,

חיים כץ: מה קורה עם חייל שנפטר?

שי פרבר: השאלה רובצת לפיתחכם, השאלה אם אתם מעוניינים להכניס את אלה שנפטרו, חללים?

חיים כץ: הם לא בתוך החוק הזה.

שי פרבר: עולות מספר שאלות לגבי פעילות מבצעית.

שי פרבר: למשל חייל שהוזנק מהבית במוצאי שבת לפעילות מבצעית, וחלילה וחס נפטר בנסיעה בדרך, הוא ייכנס לכאן או לא?

חיים כץ: יש ועדה, נתנו לכם מנדט בצבא להחליט.

חיים כץ: אתם באים ואומרים תחליטו בשבילנו.

חיים כץ: אתה רוצה להרחיב את ההגדרה?

שי פרבר: אדוני היושב ראש, השאלות האלה מחדדות את החובה בהקמת הוועדה הזאת בצורה סימולטנית.

חיים כץ: תקים ועדה מה איכפת לי.

חיים כץ: שייקח 200 איש, או 365 יום, כל אחד ייעץ לו ביום אחד.

חיים כץ: הוא קיבל הכל.

חיים כץ: קיבל מנדט ענק, אתה מהצבא רוצה להגביל אותו?

שי פרבר: מהפרקטיקה - ככל שהסמכויות של הוועדה יותר רחבות, כך יותר קשה לא לקבל החלטות.

אורלי לוי אבקסיס: כי זה צבא.

חיים כץ: אני בחקיקה לא רוצה לתת פקודות.

חיים כץ: אתה בצבא, תעשה לך את המבנה שלך, אני לא רוצה בחקיקה להגיד לך שאתה מקים ועדה כזאת, לא רוצה.

שי פרבר: לכן אנחנו רוצים לייצר את הוועדה הזאת שכן יהיה בנוסח.

חיה אדלר: הדוגמאות שניתנו פה, גם מה שאמר חבר הכנסת, ומה שאמר היועץ המשפטי שלנו, רק מחדדות את הנקודה שצריך עכשיו לשבת פנימה לבנות מנגנון ואנחנו צריכים בשביל זה את הזמן.

חיים כץ: יש לכם 90 יום.

חיים כץ: אתה ילד צעיר, אנחנו הוותיקים שבקושי זוכרים.

חיים כץ: אנחנו זוכרים את מלחמת ששת הימים.

חיים כץ: פעם הספיקו 6 ימים למלחמה, והיא היתה מקיפה וגדולה, והרבה פעילות היה שם.

חיים כץ: לשמחתנו היו שם יותר מדי הרוגים, אבל מספרם היה מועט.

חיים כץ: יש לכם 90 יום לעשות, ואני בטוח שתספיקו.

חיים כץ: אנחנו עוברים להצבעה.

חיים כץ: מי בעד ירים את ידו.

חיים כץ: ה צ ב ע ה בעד – רוב נגד – אין מתנגדים – אין הצעת חוק קליטת חיילים משוחררים (תיקון מס' 11) (הרחבת זכאות לקבלת מענק), התש"ע-2010 נתקבלה.

חיים כץ: תודה רבה.

חיים כץ: מאחר וכל חברי הכנסת תמכו בהצבעה ואין נמנעים ואין מתנגדים, ההצעה תעלה לקריאה שנייה שלישית במליאת הכנסת, ואני מקווה שהכנסת תאשר אותה.

חיים כץ: תודה רבה.

חיים כץ: הישיבה נעולה.